
ΠΕΡΙΕΧΟΜΕΝΑ 


ΥΠΟΥΡΓΙΚΕ! ΑΠΘΦΑΚΕΙ! ΚΑΙ ίΠΙΡΙΚΕΙ! 

Καθορισμός διαδικασίας υπαγωγής των επενδυτικών σχε¬ 
δίων βελτίωσης των συνθηκών μεταποίησης και εμπο¬ 
ρίας των γεωργικών και αλιευτικών προϊόντων στον ,Καν. 
(Ε(}Κ) 355/1977. Καθορισμός δικαιολογητ'κών και 
λο|ιπων διαδ'κασιών για την καταβολή των οικονομι¬ 
κών ενσχυσεων στους φορείς των επενδύσεων από το Π. 

Δ.Ε. και το Ε.Γ.Τ.1Ι.Ε. (ΡΕΟΟΑ).ί 

Αντικατάσταση τακτικού και αναπληρωματ'κού Π ροεδρου 
της Τεχνικής Επιτροπής Πολλαπλασιαστικού Υλικού 

(ΤΕΠΤ).2 

Τροποποίηση ορίων μονίμων καταφυγίων θηραμάτων στην 

περιοχή Αλισπράτη Σερρών. 3> 

Τροποποίηση ορίων μονίμου καταφυγίου θηραμάτων στην 
περιοχή Πολυμύλου Αυγής και Ιμέρων Ν. Κοζάνης... 4 

Κα#ορ φμός αποδοχών των χειριστών α/φ και των μετε¬ 
ωρολόγων. που απασχολούνται με σχέση εργασίας ιδιωτι¬ 
κού δικαίου στον ΟΓΑ. για την κάλυψη πρόσκαιρων ανα¬ 
γκών του αντιχαλαζικου προγράμματος.5 

Έγκριση προσωρινής πρόσληψης προσωπικού στο Μαιευ¬ 
τήριο Αλεξάνδρα.-.6 

Έγκριση προσωρινής πρόσληψής προσωπικού στο Γενικό 
Λαϊκό Νοσοκομείο Αθηνών. 7 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Α,ρι-δ. 385570/532.0 (1) 


Καθορισμός διαδικασίας υπαγωγής των επενδυτικών σχε¬ 
δίων βελτίωσης των συνθηκών μεταποίησης και εμπο¬ 
ρίας των γεωργικών και αλιευτικών προϊόντων στον 
Καν. (ΕΟΚ) 355/77. Καθορισμός δικαιολογητικών και 
λοιπών διαδικασιών για την καταβολή των οικονομικών 
ενισχύσεων στους φορείς το>ν επενδύσεων από το Π.Δ.Ε. 
και το Ε.Γ.Τ.Π.Ε. (ΕΕΟΟΑ)». 

Ο ΤΠΟΤΡΓΟΣ ΓΕΩΡΓΙΑΣ 
Έχοντας υπόψη : 

■ 1. Τον Ν. 1409/1983 «τροποποίηση και συμπλήρωση των 


διατάξεων του Ν.Δ. 131/1974 «περί παροχής οικονομικών 
ενισχύσεων εις την γεωργικήν, κτηνοτροφικήν, δασικήν και 
αλιευτικήν παραγωγήν και άλλες διατάξεις». 

2. Γον Ν. 1558/1985 «Κυβέρνηση και Κυβερνητικά 

όργανα». ' 1 

3. Τον Κανονισμό (ΕΟΚ) αριθ.355/77 «περί κοινής δρά- 
σεως για την βελτίωση των συνθηκών μεταποίησης και 
εμπορίας των γεωργικών προϊόντων» όπως τροποποιήθηκε 
με τους Κανονισμούς (ΕΟΚ) αριθ.3164/82 και 1932/84. 

4. Τον Κανονισμό (ΕΟΚ) αριθ. 2515/85 «για της αιτή¬ 
σεις συνδρομής του Ευρωπαϊκού Γεωργικού Ταμείου Προ¬ 
σανατολισμού και Εγγυήσεων, Τμήμα Προσανατολισμού, 
για σχέδια βελτιωσεως των συνθηκών μεταποίησης και 
εμπορίας των γεωργικών και αλιευτικών προϊόντων». 

5. Τον Κανονισμό (ΕΟΚ) αριθ. 1685/78 «περί των τρό¬ 
πων εκτελέσεως των αποφάσεων συνδρομής του Ε.Γ.Τ.Π.Ε. 
Γμημα Προσανατολισμού για τα προγράμματα βελτιώσεως 
των συνθηκών μεταποίησης και εμπορίας των γεωργικών 
προϊόντων». 

6. Τον Κανονισμό (ΕΟΚ) αριθ. 1096/81 «περί των εκθέ¬ 
σεων για τα δημοσιονομικά αποτελέσματα των σχεδίων βελ¬ 
τιώσεως των συνθηκών μεταποιήσεως και εμπορίας των γεωρ¬ 
γικών προϊόντων τα οποία έχουν λάβει συνδρομή από το 
Ε.Γ.Τ.Π.Ε., I μήμα Προσανατολισμού». 

7. Γην αριθ. 351100/4316/944/21.11.79 απόφαση του 
Υπουργού Γεωργίας «περί προετοιμασίας των υπηρεσιακών 
μονάδων για την εφαρμογή του Κανονισμού (ΕΟΚ) αριθ. 
355/77. 

8. Γην αριθ. 289787/4941/26.5.1982 απόφαση των 
Υπουργών Οικονομικών και Γεωργίας «περί καθορισμού δια¬ 
δικασίας ελέγχου, εγκρίσεως μελετών και κατασκευών των 
έργων μεταποίησης και εμπορίας των γεωργικών προϊόν¬ 
τος που αναφέρονται στον Κανονισμό (ΕΟΚ) 355/77. 

Καθορισμός δικοιιολογητικών καταβολής οικονομικών ενισ¬ 
χύσεων». 

9. Εκτιμώντας, ότι λόγω τροποποιήσεως των σχετικών 
Κανονισμών και της εμπειρίας που αποκτήθηκε κατά την 
πενταετή εφαρμογή του Κανονισμού 355/77, υπάρχει ανάγκη 
καθορισμού εκ νέου των απαιτουμένων διαδικασιών και δίκαιο- 

λογητικών για των υπαγωγή τον; επενδυτικών σχεδίων 
στον Κανονισμό αυτό και τον αποτελεσματικό έλεγχο των 
μελετών και κατασκευών των έργων ώστε να εξασφαλισθούν 
οι εγγυήσεις που απαιτούνται για την καταβολή στους φορείς 
των έργων των προβλεπόμενων ενισχύσεων, αποφασίζουμε : 

Καθορίζουμε εκ νέου τη διαδικασία και τα απαιτούμενα 
δικαιολογητικά : 

α) για την υπαγωγή των επενδυτικών σχεδίων βελτίωσης 
των συνθηκών μεταποίησης και εμπορίας των γεωργικών 
και αλιευτικών προϊόντων στα ειδικά τομεακά προγράμματα 
του Κανονισμού (ΕΟΚ) 355/77, 

β) για την καταβολή στους δικαιούχους των προβλεπό¬ 
μενων ενισχύσεων από το Ε.Γ.Τ.Π.Ε. Τμήμα Προσανατο¬ 
λισμού, και το Π.Δ.Ε., και 

γ) Για την έκθεση οικονομικών αποτελεσμάτων των 
έργων που έτυχαν της συνδρομής του Ε.Γ.Τ.Π.Ε., όπως 
παρακάτω : 

Λ. ΥΠΑΓΩΓΗ ΤΩΝ ΕΠΕΝΔΥΤΙΚΩΝ ΣΧΕΔΙΩΝ ΣΤΑ 
ΕΙΔΙΚΑ ΤΟΜΕΑΚΑ ΠΡΟΓΡΑΜΜΑΤΑ ΤΟΥ ΚΑΝΟ¬ 
ΝΙΣΜΟΥ (ΕΟΚ) 355/77 

Προκειμένου ναεγκριθεί ένα επενδυτικό σχέδιο στ/, πλαίσια 
του Καν. (ΕΟΚ) 355/77, ακο?.ουθούνται τα εξής στάδια : 

Αρχική αίτηση προς το Υπουργείο Γεωργίας (Δ/νση 
Γεωργίας). 

Εξέταση - έγκριση της σκοπιμότητας των προτεινομένων 
επενδύσεων. 

Τελική αίτηση προς το Ε.Γ.Τ.Π.Ε. μέσω του Υπουργείου 
Γεωργίας. 

Έλεγχος και Αξιολόγηση τελικής αίτησης επενδυτικών 
σχεδίων. 

Έγκριση προώθησης αίτησης επενδυτικών σχεδίων 
στο Ε.Τ.Π.Ε.Ε. 

Ένταξη έργου στο Π.Δ.Ε. 

Αποστολή τελικής αίτησης στο Ε.Γ.Τ.Π.Ε. 

Σύνταξη - Έλεγχος οριστικής μελέτης επενδυτικών σχε¬ 
δίων. 

Έγκριση του επενδυτικού σχεδίου για χορήγηση συνδρο¬ 
μής από το Ε.Γ.Τ.Π.Ε. 

1. Αρχική αίτηση 

Φορείς που ενδιαφέρονται να εντάξουν επενδυτικά σχέδια 
στο χρηματοδοτικό πρόγραμμα του Καν. 355/77 υποβάλλουν 
αρχικά στη Δ/νση Γεωργίας, στην περιοχή της οποίας προ¬ 
γραμματίζεται η επένδυση, αίτηση συνταγμένη σύμφωνα 
με σχετικό υπόδειγμα. 

Οι αιτήσεις αυτές γίνονται δεκτές σε ύλη τη διάρκεια του 
χρόνου. 

(Έντυπα αιτήσεων παρέχονται από τις Δ/νσεις Γεωργία;). 

Λπαραίτηση προϋπόθεση για την εξέταση των αιτήσεοιν 
και την έγκριση των επενδυτικών σχεδίων είναι να μην έχει 
γίνει έναρξη εργασιών πριν από την παραλαβή της αίτησης 
του Καν. 2515/85 από το Ευρωπαϊκό Γεωργικό Ταμείο Προ¬ 
σανατολισμού και Εγγυήσεων (Ε.Γ.Τ.Π.Ε.). 

2. Εξέταση και έγκριση της σκοπιμότητας των επενδυ¬ 
τικών σχεδίων από το Υπουργείο Γεωργίας. 

α) Η Δ/νση Γεωργίας εξετάζει τα στοιχεία της αίτησης 
και συντάσσει, μετά από γνωμοδότηση του Νομαρχιακού 
Συμβουλίου, εισήγηση για τη σκοπιμότητα της επένδυσης 
σε Περιφερειακό επίπεδο,σύμφωνα με σχετικό υπόδειγμα. 

• Η αίτηση του ενδιαφερομένου φορέα μαζί με την πρόταση- 
εισήγηση της Δ/νση Γεωργίας και τη γνωμοδότηση του 
Νομαρχιακού Συμβουλίου προωθείται στη Δ/νση Μετατιοίη- 
σης και Αγορών του Υπουργείου Γεωργίας. 

β) II Δ/νση Μεταποίησης και Αγορών αναθέτει στην 
αρμ,όδια Δ/νση της Κεντρικής Υπηρεσίας, ανάλογα με το 
αντικείμενο της επένδυσης και το ειδικό τομεακό πρόγραμμα 
στο οποίο μπορεί να ενταχθεί, την εξέταση της αίτησης και 
των προτάσεων της Δ/νσης Γεωργίας - Νομαρχιακού Συμ¬ 
βουλίου. Η αρμόδια Δ/νση συντάσσει εισήγηση για τη 
σκοπιμότητα της επένδυσης στα πλαίσια του ειδικού Το- 


μεακού Προγράμματος και των αναγκών σε τοπικό και 
εθνικό επίπεδο την οποία προωθεί μαζί με το φάκελλο της 
αίτησης στη Δ/νση Μεταποίησές και Αγορών. 

Η Δ/νση Μεταποίησης και Αγορών μ,ετά από εξέ¬ 
ταση των στοιχείων της αίτησης και των εισηγήσεων των 
αρμοδίων Διευθύνσεων του Υπουργείου και αφού λάβει 
υπόψη της την πορεία υλοποίησης των εγκεκριμένων ειδικών 
τομεακών προγραμμάτων και την άποψη της Δ/νσης ΓΟΜ 
και Προγραμματισμού, συντάσσει αιτιολογημένη εισήγηση 
σκοπιμότητας. 

Οι τελικές εισηγήσεις σκοπιμότητας με τις εισηγήσεις 
των αρμοδίων Δευθύνσεων υποβάλλονται, από τη Διεύθυνση 
Μεταποίησης και Αγορών για έγκριση στον Υπουργό Γεωρ¬ 
γίας, με συγκεντρωτική κατάσταση των αιτήσεων, τουλά¬ 
χιστον ανά τρίμηνο, ανάλογα με τον αριθμό και το αντικεί¬ 
μενο των προτεινομένων επενδύσεων. 

Η Δ/νση Μεταποίησης και Αγορών ενημερώνει για την 
έγκριση ή μη της σκοπιμότητας ένταξης προτεινομενης επέν¬ 
δυσης τον ενδιαφερόμενο, την οικεία Δ/νση Γεωργίας, την 
ΛΤΕ και την ΠΑΣΕΓΕΣ, (προκειμένου για συνεταιριστική 
οργάνωση). Συγχρόνως, σε περίπτωση έγκρισης της σκο¬ 
πιμότητας, ειδοποιείται ο ενδιαφερόμενος να υποβάλλει την 
τελική αίτηση, για την έγκριση του επενδυτικού σχεδίου 
από το Υπουργείο Γεωργίας και στη συνέχεια από το Ε.Γ. 
Τ.Π.Ε., μέσα σε τακτό χρονικό διάστημα. 

Ο ενδιαφερόμενος οφείλει να ενημερώνει την Δ/νση Μετα¬ 
ποίησης και Αγορών, πριν από την παρέλευση της προθε¬ 
σμίας υποβολής της τελικής αίτησης, για ενδεχόμενη καθυ¬ 
στέρηση καθώς και τους λόγους αυτής και να ζητά συγκε¬ 
κριμένο διάστημα παράτασης. 

Μετά την παρέλευση των προθεσμιών υποβολής της τελι¬ 
κής αίτησης και της προμελέτης του έργου, αίρεται η ισχύς 
της έγκρισης σκοπιμότητας της επένδυσης. 

3. Τελική αίτηση 

II τελική αίτηση αποτελείται από : 

α) Την τεχνοοικονομική προμελέτη που συντάσσεται 
σύμφωνα με το υπόδειγμα προμελέτης του αναπτυξιακού 
Νόμου 1262/1982, και θα περιλαμβάνει και χρονοδιάγραμμα 
σύνταξης της οριστικής μελέτης και εκτέλεσης του έργου. 

β) Την αίτηση του Καν. (ΕΟΚ) 2515/85 προς το Ε.Γ.Τ. 
Π.Ε., που συμπληρώνεται με βάση την προμελέτη και σύμ¬ 
φωνα με τις επεξηγηματικές σημειώσεις και οδηγίες που 
περιέχονται στον ίδιο Κανονισμό. 

γ) Τα λοιπά δικαιολογητικά έγγραφα και στοιχεία ,που 
προβλέπονται από τον Καν. 2515/85 και επισυνάπτονται στην 
αίτηση του ίδιου Κανονισμού. 

Για την κατάρτιση της τελικής αίτησης δίδονται στους 
ενδιαφερομένους συμπληρωματικές διευκρινιστικές οδηγίες 
από το Υπουργείο Γεωργίας, Δ/νση Μεταποίησης και Αγο¬ 
ρών. 

Η τελική αίτηση υποβάλλεται από τους ενδιαφερομένους 
σε έξη (6) πλήρη αντίγραφα με ένα επί πλέον αντίγραφο του 
παραρτήματος Α της αίτησης του Καν. 2515/85 στο Υπουρ. 
Γεωργίας - Δ/νση Μεταποίησης και αγορών και ένα πλήρες 
αντίγραφο υποβάλλεται στην ΑΤΕ ή άλλη Τράπεζα που 
προτίθεται να δανειοδοτήσει την επένδυση. 

4. Έλεγχος και Αξιολόγηση επενδυτικών σχεδίων. 

α) Το Υπουργείο Γεωργίας (Δ/νση Μ.Α.) ελέγχει κατ’ 
αρχήν την πληρότητα των παρεχομένων στοιχείων και πλη¬ 
ροφοριών και τη γενική παρουσίαση της τελικής αίτησης 
(προμελέτη - αίτηση Καν. 2515/85 - λοιπά δικαιολογητικά) 
και εξετάζει την επένδυση : ι) Για το τεχνολογικό μέρος της, 
κ.αι ιι) Για το προϋπολογιζόμενο κόστος αυτής (κτιριακών, 
μ.ηχανολογικού και βοηθητικού εξοπλισμού, κ.λπ.). 

β) Η ΑΤΕ ή άλλος Πιστωτικός Οργανισμός εξετάζει 
παράλληλα την επένδυση, ως προς τα παραπάνω στοιχεία, 
?ναμ.βάνοντας υπόψη και τυχόν παρατηρήσεις του Υπουργείου 
Γεωργίας. 

Ο ενδιαφερόμενος οφείλει να προβεί στην ολοκλήρωση της 
τελικής αίτησης σύμφωνα με τις υποδείξεις για τυχόν διορθώ- 

σεις, παραλείψεις, συμπληρώσεις κ.λπ.. του Υπουργείου και 
της Τράπεζας, καθώς και να προσκομίσει κάθε άλλο συ¬ 
μπληρωματικό στοιχείο που ενδεχόμενα κριθεί απαραίτητο 
για την αξιολόγηση του επενδυτικού σχεδίου. 

γ) Στη συνέχεια η Τράπεζα μετά από τελικό έλεγχο και 
αξιολόγηση του επενδυτικού σχεδίου ως προς : 

Τη Βιωσιμότητα 

Τον προϋπολογισμό 

το τεχνολογικό μέρος αυτού, 

συντάσσει εισηγητική έκθεση επί της αξιολόγησης, την 
οποία διαβιβάζει μαζί με αντίγραφο της τελικής αίτησης στο 
Υπουργείο Γείοργίας - Δ/νση Μεταποίησης και Αγορών. 

5. Έγκριση προώθησης τελικής αίτησης προς το Ε.Γ.Τ. 
Π.Ε. 

Ένταξη έργου στο ΓΙ.Δ.Ε. αρμοδιότητας Υπουργείου 
Γεωργίας. 

Η Δ/νση Μεταπ/σης και Αγορών μετά τους πιο πάνω 
ελέγχους συντάσσει εισήγηση για την έγκριση ή μη της επέν¬ 
δυσης από τον Υπουργό Γεωργίας. 

Μετά την έγκριση της επένδυσης από τον Υπουργό Γεωρ¬ 
γίας ενημερούνεται σχετικά ο ενδιαφερόμενος από τη Δ/νση 
Μεταποίησης και Αγορών για να προβεί στη σύνταξη της 
οριστικής μελέτης της επένδυσης. 

Παράλληλα, Η Δ/νση ΓΟΜ και Προγρ/σμού, μετά από πρό¬ 
ταση της Δ/νσης Μεταπ/σης και Αγορών, μεριμνά για την 
εξασφάλιση της εθνικής οικονομικής ενίσχυσης του έργου, 
με την ένταξή του στο Πρόγραμμα Δημοσίου Επενδύσεων, 
αρμοδιότητας Υπουργείου Γεωργίας. 

Μετά την ένταξη του έργου στο Π.Δ.Ε., η Δ/νση Μεταποίη¬ 
σης και Αγοριόν θεωρεί την αίτηση του Καν. 2515/85, διαβι¬ 
βάζει την τελική αίτηση του επενδυτικού σχεδίου στην Επι¬ 
τροπή των Ε.Κ., και ενημερώνει σχετικά τον ενδιαφερόμενο, 
τις αρμόδιες Υπηρεσίες και τη Χρηματοδοτούσα Τράπεζα. 

6. Οριστική μελέτη εφαρμογής του επενδυτικού σχεδίου. 
Ο φορέας μετά την παραπάνω 'ειδοποίηση προχωρεί στη 

σύνταξη της οριστικής μελέτης του έργου με βάση τις κείμε¬ 
νες διατάξεις και τις υποδείξεις του Υπουργείου Γεωργίας 
(Δ/νση Μεταπ/σης και Αγορών). 

Ο μελετητής, συμφωνούντος και του φορέα, θα προβεί στη 
σύνταξη της οριστικής μελέτης σε μια φάση, θα λάβει δε υπό¬ 
ψη του ότι η οριστική μελέτη αποτελεί ολοκλήρωση της 
εγκεκριμένης προμελέτης και ότι ως προς τα γενικά στοιχεία 
της τεχνικής περιγραφής και του κόστους - προϋπολογισμού, 
πρέπει να υπάρχει αντιστοιχία με εκείνα της αίτησης του Καν. 
2515/85. 

Η οριστική μελέτη θα περιλαμβάνει απαραίτητα : 
Χρηματοδοτική κάλυψη του έργου και χρηματοδοτικές 
επιβαρύνσεις. 

Αρχιτεκτονική μελέτη εφαρμογής 
Στατική μελέτη εφαρμογής 
Ηλεκτρομηχανολογική μελέτη εφαρμογής 
Λεπτομερή διακήρυξη 
Τεχνική περιγραφή υποχρεώσεων 
Περιγραφικό τιμολόγιο προσφοράς 

Συγγραφή υποχρεώσεων της εργολαβίας 
Προϋπολογισμό - Προσφορά 
Χρονοδιάγραμμα εκτέλεσης του έργου 
Αντίγραφο της οριστικής μελέτης υποβάλλεται στη Διεύ¬ 
θυνση Μεταποίησης και Αγορών, και στην ΑΤΕ ή άλλο Πι¬ 
στωτικό Ίδρυμα που θα δανειοδοτήσει την επένδυση. 

Στη συνέχεια ο φορέας πρέπει να προβεί στις απαραίτη¬ 
τες ενέργειες για την έκδοση των προβλεπομένων αδειών 
ώστε να είναι δυνατή η έναρξη εργασιών εκτέλεσής του αμέ¬ 
σως μετά την έγκριση του επενδυτικού σχεδίου από την Ε¬ 
πιτροπή των Ευρωπαϊκών Κοινοτήτων. 

7. Εξέταση αιτήσεων επενδυτικών σχεδίων - έγκριση 
χορήγησης συνδρομής από το Ε.Γ.Τ.Π.Ε. 

Η εξέταση των αιτήσεων και η έγκριση χορήγησης συν¬ 
δρομής του Ε.Γ.Τ.Π.Ε. πραγματοποιείται σύμφωνα με τη 
διαδικασία η?ου .πρρβλέπεταιγρτον Κάν;- 355/77. ■ 


Σε περίπτωση που επενδυτικό σχέδιο συνεταιριστι¬ 
κής οργάνωσης, ή ΟΤΑ, ή άλλου φορέα Ν.Π.Δ.Δ.δεν εγκρι- 
θεί από το Ε.Γ.Τ.Π.Ε., στα προβλεπόμενα - από τον Καν. 
355/77 όπως τροποποιήθηκε με τον Κανονισμό 1932/84, 
χρονικά περιθώρια και εφόσον το έργο δεν ενταχθεί για οι¬ 
κονομική ενίσχυση σε άλλο πρόγραμμα των Ευρωπαϊκών 
Κοινοτήτων, μετά από αίτηση του φορέα θα κινείται η δια¬ 
δικασία κάλυψης της δαπάνης σύνταξης της οριστικής με¬ 
λέτης από τον Κρατικό Προϋπολογισμό αρμοδιότητας Υ- 
πουογείου Γεωργίας μέσα στα πλαίσια εφαρμογής του Ν. 

1409/84. 

Β. 'ΕΚΤΕΛιΕΣιΗ ΤΩΝ ΕΠιΡΜΙΔιΥΤ,ΙΙΚΩΝ ΣΧΕΔΙΩΝ. 

1. Υποχρεώσεις φορέων. 

Ο φορέας οφείλει : να προβεί στην εκτέλεση του έργου 
σύμφωνα με το εγκεκριμένο επενδυτικό σχέδιο και μέσα 
στα προβλεπόμενα χρονικά περιθώρια της εγκριτικής από¬ 
βασης της Επιτροπής των Ευρωπαϊκών Κοινοτήτων, μετά 
την έγκριση της επένδυσης από το Ε.Γ.Τ.Π.Ε. 

Να ζητά έγκριση τυχόν τροποποιήσεων πριν από την εκτέ¬ 
λεση αυτών από την Επιτροπή των Ευρωπαϊκών Κοινοτή¬ 
των μέσω του Υπουργείου Γεωργίας - Δ/νση Μεταποίησης 
και Αγορών. 

Να ενημερούσει έγκαιρα για την ακριβή ημερομηνία έναρ¬ 
ξης εργασιών την οικεία Διεύθυνση Γεωργίας και τη Διεύ¬ 
θυνση Μεταποίησης και Αγορών του Υπουργείου Γεωργίας 
πριν την έναρξη κατασκευής του έργου. 

2. Έναρξη εργασιών. 

■Ο φορέας του έργου δύναται, με δική του ευθύνη, να προ¬ 
βεί στην έναρξη κατασκευής του, μετά τη γνωστοποίηση 
παραλαβής της αίτησης του Καν. (ΕΟΚ 2515/85 από την 
Επιτροπή των Ευρωπαϊκών Κοινοτήτων. 

Η διασφάλιση της συνδρομής του Ε.Γ.Τ.Π.Ε. γίνεται 
με την έγκριση της επένδυσης από την Επιτροπή των Ε.Κ. 
Για το λόγο αυτό η έναρξη κατασκευής του έργου θα πρέπει 
να γίνεται μετά την έγκρισή του από το Ευρωπαϊκό Ταμείο 
εκτός αν, όπως αναφέρθηκε στην προηγούμενη παράγραφο, 
ο φορέας επιθυμεί την προώθηση του έργου με δική του ευ¬ 
θύνη . 

3. Παρακολούθηση - Έλεγχος - Βεβαίωση προόδου εργα¬ 
σιών. 

α) Η παρακολούθηση, ο έλεγχος κατασκευής κάθε εγκε¬ 
κριμένου για επιδότηση έργου και η χορήγηση σχετικής 
βεβαίωσης για την καταβολή οικονομικών ενισχύσεων (ΡΕΟ- 
&Α, Εθνικής) θα πραγματοποιείται από αρμόδια επιτροπή 
συγκροτουμένη με απόφαση του οικείου Νομάρχη κατόπιν 
προτάσεως του αρμοδίου Δ/ντού Γεωργίας για κάθε συγκε¬ 
κριμένο έργο, ανεξάρτητη από τον ή τους επιβλέποντες το 
έργο τεχνικούς. 

β) Η επιτροπή θα περιλαμβάνει, ανάλογα με το είδος 
της επένδυσης, του αρμόδιους τεχνικούς και γεωτεχνικούς 
υπαλλήλους (Πολιτικό Μηχανικό, Μηχανολόγο, Γεωπόνο, 
Κτηνίατρο, Ιχθυολόγο κ.λ.π.) των οικείων περιφερειακών 
Υπηρεσιών. Εφόσον παρίσταται ανάγκη θα περιλαμβάνει 
και ειδικούς τεχνικούς υπαλλήλους της Κεντρικής Υπηρε¬ 
σίας που ορίζονται με απόφαση του Υπουργού Γεωργίας 
ύστερα από πρόταση της Δ/νσης Μεταποίησης και Αγο¬ 
ρών. 

γ) Η επιτροπή προκειμένου να βεβαιώσει την πρόοδο 
των εργασιών θα πρέπει να προσκομισθούν σ’ αυτή από το 
φορέα τεχνική μελέτη, αντίγραφο πολεοδομικής άδειας, επι¬ 
μέτρηση εκτελεσθεισών εργασιών, υπογεγραμμένη από τον 
υπεύθυνο κατά νόμο επιβλέποντα μηχανικό (κτιριακών - 
μηχανολογικών) και κατάσταση «απαρίθμησης τιμολογίων 
εκτελεσθεισών εργασιών και τρόπου πληρωμής των γενο- 
μένων δαπανών». 

δ) Η επιτροπή κατόπιν επιτόπιου μεταβάσεως, προβαί¬ 
νει στον έλεγχο των στοιχείων που προσκόμισε σ’ αυτή ο 
φορέας (άνω παράγρ. γ) και χορηγεί βεβαίωση προόδου των 
σχετικών εργασιών, από την οποία θα προκύπτει,.κάθε φορά, 
το ποσοστό του κάτασκευασΟέντος έργου, σε σχέση με·,το 

εγκεκριμένο έργο. Από τις διαδοχικές βεβαιώσεις που Θα 
χορηγεί η επιτροπή, θα προκύπτει κάθε φορά, το ποσοστό 
του κατασ.ιευασθέντος έργου σε σχέση με το όλο έργο ανα¬ 
λυτικά και ανακεφαλαιωτικά κατά βεβαίωση. Η τελευταία 
βεβαίωση χορηγείται μετά τη διαπίστωση της κατασκευής 
του 100 % των προβλεπομένων εργασιών. 

ε) Η επιτροπή παρακολουθεί και ελέγχει την τήρηση του 
χρονοδιαγράμματος εκτέλεσης του έργου και την πορεία του 
συνολικού κόστους της επένδυσης. Για κάθε διαπιστούμενη 
παρέκκλιση και στα δύο αυτά σημεία ενημερώνει - με έγ¬ 
γραφο της το Υπουργείο Γεωργίας (Δ/νση Μεταποίησης 
και Αγορών) και το φορέα του έργου. 

Γ. ΔΙΑΔΙΚΑΣΙΑ ΚΑΤΑΒΟΛΗΣ ΟΙΚΟΝΟΜΙΚΩΝ ΕΝΙ¬ 
ΣΧΥΣΕΩΝ. 

Α Π ΑΙΤΟΤΜΕΝ/Α ΔΙΚΑΊΟΛΌΥΗΤιΙΚΑ. 

1. Κοινοτική οικονομική ενίσχυση 

Η οικονομική ενίσχυση (συνδρομή) του Ε.Γ.Τ.Π.Ε. κατα- 
βαλεται στους δικαιούχους απολογιστικά, σε εθνικό νόμι¬ 
σμα και σε λογαριασμό καταθέσεως όψεως της Ελληνικής 
Τράπεζας που ορίζει ο δικαιούχος με την αίτησή του για 
καταβολή της συνδρομής του Ε.Γ.Τ.Π.Ε., σύμφωνα με τη 
διαδικασία του Καν. 1685/78. 

Για το σκοπό αυτό ο φορέας υποβάλλει στη Δ/ντη Μετα¬ 
ποίησης και Αγορών την αίτηση καταβολής της οικονομικής 
ενίσχυσης από το Ε.Γ.Τ.Π.Ε., που συνοδεύεται από τα ακό¬ 
λουθα δικαιολογητικά : 

α) Τα υποδείγματα του Καν. 1685/78, συμπληρωμένα 
σύμφωνα με τις διευκρινιστικές οδηγίες που παρέχονται 
από τη Διεύθυνση Μεταποίησης και Αγορών. 

β) Τιμολόγια και λοιπά λογ'ΐστικά έγγραφα, σε επίσημα 
αντίγραφα θεωρημένα από Δημόσια, ή Δημοτική, ή Κοινο¬ 
τική αρχή ή Τράπεζα Ελληνική στα οποία θα αναγράφεται 
η ημερομηνία εξόφλησής τους. 

γ) Αντίγραφο του συμβολαίου συνάψεως δανείου στο 
οποίο Θα αναφέρονται και οι όροι δανεισμού. 

δ) Τπεύθυνη δήλωση του Ν.105/69, όσον αφορά την εγκυ- 
ρότητα των παρεχομένων πληροφοριών από τον ίδιο το δι¬ 
καιούχο. 

ε) Απλή βεβαίωση του δικαιούχου ανάλυσης των ιδίων 
κεφαλαίων (προέλευση αυτών) στη χρηματοδότηση του 
κατασκευασθέντος έργου. 

στ) Απόδειξη ή Αποδείξεις είσπραξης της Εθνικής οικο¬ 
νομικής ενίσχυσης από το Π.Δ.Ε., μόνο για την τελική αί¬ 
τηση πληρωμής. 

ζ) Αντίστοιχη Βεβαίωση προόδου εργασιών της Επιτρο¬ 
πής του Κεφ. Β'. 

Τα παραπάνω δικαιολογητικά υποβάλλονται σε 4 αντί¬ 
γραφα εκτός από τα τιμολόγια και τα λοιπά παραστατικά 
στοιχεία που υποβάλλονται σε ένα αντίγραφο. 

Η Δ/νση Μεταποίησης και Αγορών μετά τον έλεγχο της 
πληρότητας των δικαιολογητικών συμπληρώνει και θεωρεί 
το σχετικό πιστοποιητικό του Καν. 1685/78 και διαβιβάζει 
την αίτηση με τα δικαιολαγητικά, που προβλέπονται στον 
ίδιο κανονισμό, στην Επιτροπή των Ευρωπαϊκών Κοινοτή¬ 
των. 

II. Εθνική οικονομική ενίσχυση 

1. Μετά την κοινοποίηση στη χώρα μας της Απόφασης 
της Επιτροπής των Ευρωπαϊκών Κοινοτήτων «περί της 
έγκρισης χορήγησης συνδρομής του Ε.Γ.Τ.Π.Ε. - Τμήμα 
Προσανατολισμού στις δαπάνες κατασκευής κάθε συγκε¬ 
κριμένου έργου» εκδίδεται απόφαση του Υπουργού Γεωρ¬ 
γίας από τη Δ/νση Μεταποίησης και Αγορών σε συνεργασία 
με τη Δ/νση ΓΟΜ και Προγραμματισμού·, στην οποία προσ¬ 
διορίζονται επακριβώς τα ακόλουθα μεγέθη: 

α) Ο επιλέξιμος από το Ε.Γ.Τ.Π.Ε., προϋπολογισμός 
δαπανών κατασκευής του έργου, 
β) Το ύψος της εγκεκριμένης συνδρομής από του Ε.Γ.Τ.Π.Ε 
γ) Τ ύψος της εγκεκριμένης οικονομικής ενίσχυσης από 
τό Π.Δ.Ε. 

δ) Το ύψος της ίδιας συμμετοχής του φορέα .στις, δαπάνες 
του έργου. · 


ε) Το έργο Δ.Ε. που βαρύνεται με τη σχ τική δαπάνη 
(ονομασία, κωδικός αριθμός). 

στ) Η πλήρης επωνυμία του επιδοτούμενου φορέα, και 
ζ) Ο αριθμός δόσεων (μερίδων) καταβολής της συνδρο¬ 
μής Ε.Γ.Τ.Π.Ε. .· 

Η απόφαση αυτή κοινοποιείται στον φορέα του έργου και 
τις αρμόδιες Υπηρεσίες. 

2. Το σύνολο της εθνικής οικονομικής ενίσχυσης από το 
Π.Δ.Ε. προς τους φορείς των έργων της παρούσας απόφασης 
καταβάλλεται σε τόσες δόσεις όσες και ο αριθμός των αντί-, 
στοίχων μερίδων (δόσεων) της συνδρομής του Ε.Γ.Τ.Π.Ε. 

3. Τα δικαιολογητικά που απαιτούνται για την καταβολή 
της ενίσχυσης αυτής περιλαμβάνουν : 

α) Απόσπασμα της Συλλογικής Απόφασης Έργων του 
Προγράμματος Δημοσίων Επενδύσεων του Υπουργείου 
Γεωργίας, στην οποία είναι ενταγμένο το έργο σε βάρος του 
οποίου αντιμετωπίζεται η δαπάνη συμμετοχής του Δημοσίου 
στις δαπάνες κατασκευής του έργου. 

β) Απόφαση του Υπουργού Γεωργίας για έγκριση διά¬ 
θεσης συγκεκριμένου ποσού της οικονομικής ενίσχυσης που 
αντιστοιχεί, κάθε φορά, στο βεβαιωμένο ποσοστό κατασκευής 
του έργου και γενομένων δαπανών. 

Η έκδοση της απόφασης αυτής πραγματοποιείται μετά 
τη διαβίβαση, από την αρμόδια Διεύθυνση Γεωργίας, της 
βεβαίωσης προόδου εργασιών της Επιτροπής του Κεφ. Β' 
παρ. 3 της παρούσας στη Δ/νση Μεταποίησης και Αγορών 
από την τελευταία. 

γ) Βεβαίωση της Επιτροπής του Κεφ. Β' της παρούσας, 
θεωρημένη από τον Δ/ντή Γεωργίας ως προς το ύψος των 
γενομένων δαπανών. 

δ) Κατάσταση πληρωμής του εγκεκριμένου όπως παρα¬ 
πάνω ποσού οικονομικής ενίσχυσης στον δικαιούχο, που 
καταρτίζεται από την αρμόδια Δ/νση Γεωργίας και θεω¬ 
ρείται από τον Προϊστάμενο αυτής. 

4. Τα παραπάνω δικαιολογητικά (1 και 3) συγκεντρώ¬ 
νονται με μέριμνα της αρμόδιας Δ/νσης Γεωργίας και διαβι¬ 
βάζονται από αυτή στον αρμόδιο υπόλογο διαχειριστή των 
πιστώσεων του οικείου έργου Δημοσίων επενδύσεων, που 
ορίζεται με μέριμνα της Δ/νσης Κρατικού Προϋπολογισμού 
του Υπουργείου Γεωργίας μετά από πρόταση της ίδιας 
Δ/νσης Γεωργίας, για πληρωμή του δικαιούχου. 

5. Τρόπος καταβολής της εθνικής οικονομικής ενίσχυσης, 
α) Οι σχετικές με την παρούσα απόφαση δαπάνες εθνικών 

οικονομικών ενισχύσεων υπόκεινται σε αναλογικό τέλος χαρ¬ 
τοσήμου 3% και ΟΓΑ επί του χαρτοσήμου 20%. 

β) Η πληρωμή των εθνικών οικονομικών ενισχύσεων της 
παρούσας απόφασης στους δικαιούχους πραγματοποιείται 
μετά την προσκόμιση στον αρμόδιο υπόλογο διαχειριστή των 
παρακάτω δικαιολογητικών : 

Αποδεικτικό φορολογικής ενημερότητας του δικαιούχου 
που να αναγράφει «για είσπραξη χρημάτων από το Δημό¬ 
σιο». 

Γραμμάτιο είσπραξης Δημόσιου Ταμείου για την κατα¬ 
βολή από τον δικαιούχο του αναλογικού τέλους χαρτοσήμου 
της παραπάνω παραγράφου α. 

Εξοφλητική απόδειξη ή γραμμάτιό είσπραξης του δι¬ 
καιούχου φορέα για την οικονομική ενίσχυση.. 

Απόσπασμα πρακτικών συνεδρίασης του Δ.Σ. (όταν πρό¬ 
κειται για δικαιούχο Συνεταιριστική Οργάνωση, Ο.Τ.Α., ή 
Α.Ε. ή Ε.Π.Ε.) για την κατανομή των αξιωμάτων, και 
Εξουσιοδότηση από το Δ.Σ., της παραπάνω περίπτωσης, 
αρμόδιου προσώπου για την είσπραξη και παραλαβή επιταγής 
και υπογραφής κάθε απαραίτητου εγγράφου. 

Δ. ΕΚΘΕΣΗ ΟΙΚιόΝΌιΜΐΚΩΝ ΑΠΟΤΕΛΕΣΜΑΤΩΝ " 
ΤΩΝ ΕΡΓΩΝ ΠΟΥ ΕΤΤΧΑΝ ΤΗΣ ΕΝΙΣΧΥΣΗΣ 
ΤΟΥ Ε.Γ.Τ.Π.Ε. 

Ο φορέας του έργου που έτυχε ενίσχυσης από το Ε.Γ.Τ. 
Π.Ε. υποχρεούται να υποβάλλει «έκθεση για τη δημοσιο¬ 
νομικά αποτελέσματα του σχεδίου» δύο έτη μετά την ολο¬ 
κληρωτική καταβολή ■ της. · Κοινοτικής, ενίσχυσης. 

Η έκθεση αυτή συντάσσεται .σύμφωνα με τον Καν. (ΕΟΚ) 

1096/81 και υποβάλλεται σε 4 αντίγραφα μέσω της Δ/νσης 
Μεταποίησης και Αγορών στην Επιτροπή Ευρωπαϊκών 
Κοινοτήτων. 

Ε. Γενικά 

1. Λεπτομέρειες και οδηγίες για την εφαρμογή της πα¬ 
ρούσας παρέχονται από το Υπουργείο Γεωργίας. 

2. Με την ισχύ της παρούσας απόφασης αίρεται η ισχύς 
της αριθ. 289787/4941/26.5.82 απόφασης των Υπουργών 
Οικονομικών και Γεωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 26 Ιουνίου 1986 

Ο ΥΠΟΥΡΓΟΣ 

ΓΙΑΝΝΗΣ ΠΟΤΤΑΚΗΣ 


Αριύ. 388925 (2) 


Αντικατάσταση τακτικού και αναπληρωματικού Προέδρου 

της Τεχνικής Επιτροπής Πολλαπλασιαστικού Υλικού 

(ΤΕΠΥ). 

Ο ΥΦΥΠΟΥΡΓΟΣ ΓΕΩΡΓΙΑΣ 
Έχοντας υπόψη : 

1. Τις διατάξεις : 

α) Του άρθρου 212 του Π.Δ. 433/1977 «περί Οργανι¬ 
σμού του Υπουργείου Γεωργίας», όπως ισχύει σήμερα τρο¬ 
ποποιημένος και συμπληρωμένος». 

β) Του άρθρου 20 του Ν. 1564/1985 (ΦΕΚ 164/26.9. 
1985 τ. Α') «Οργάνωση Παραγωγής και Εμπορίας του Πολ¬ 
λαπλασιαστικού υλικού φυτικών ειδών». 

γ) του Ν. 1558/1985 (ΦΕΚ 137/1985 τ. Α') «Κυβέρνη¬ 
ση και Κυβερνητικά Όργανα». 

δ) Του Π.Δ. 153/1986 (ΦΕΚ 57/1986 τ. Α') «Διορι¬ 
σμός Υπουργών και Υφυπουργών». 

2. Τις αριθ. 413086/14.11.1985 (ΦΕΚ 697/1985 τ. Β') 
και 309593/3.4.1986 (ΦΕΚ 301/1986 τ. Β') αποφάσεις 
του πρώην Αναπληρωτή Υπουργού Γεωργίας, με τις οποίες 
συγκροτήθηκε και συμπληρώθηκε αντίστοιχα, η Τεχνική 
Επιτροπή Πολλαπλασιαστικού Υλικού. 

3. Το από 4.7.1986 υπηρεσιακό σημείωμα της Δ/νσης 
Αναπαραγωγής Φυτών και Λιπασμάτων, για την αντικα¬ 
τάσταση του Γεωργ. Δασκαλάκη και του Ηλία Εμμανουη- 
λίδη από την πιο πάνω επιτροπή, στην οποία είχαν ορισθεί 
τακτικός και αναπληρωματικός πρόεδρος, λόγω συνταξιο¬ 
δότησες του πρώτου και μετάθεσης του δευτέρου από την 
Δ/νση αυτή. 

4. Την αριθ. 385757/1.7.1986 απόφαση του Υπουργού 
Γεωργίας, με την οποία τοποθετήθηκε κατ’ αναπλήρωση 
Προϊστάμενος της Δ/νσης Αναπαραγωγής Φυτών και Λι¬ 
πασμάτων ο Κων/νος Οικονομόπουλος, υπάλληλος του κλά¬ 
δου ΠΕΙ γεωπονικού με βαθμό Α'. 

5., Την αριθ. 344172/7.5.1986 (ΦΕΚ 318/9.5.86 τ. Β') 

κοινή απόφαση Πρωθυπουργού και Υπουργού Γεωργίας» 
«περί ανάθεσης αρμοδιοτήτων στους Υφυπουργούς Γεωρ¬ 
γίας», αποφασίζουμε : 

1. Τροποποιούμε τις παρ. α/1 και β/6, της με αριθμό 
413086/14.11.1985 απόφασης του πρώην Αναπληρωτή Υ¬ 
πουργού Γεωργίας, με την οποία συγκροτήθηκε η Τεχνική 
Επιτροπή Πολλαπλασιαστικού Υλικού, και ορίζουμε τους : 

α) Κων/νο Οικονομόπουλο, προϊστάμενο κατ’ αναπλή- 
ρωση της Δ/νσης Αναπαραγωγής Φυτών και Λιπασμάτων/ 
Πρόεδρο' της Επιτροπής αυτής" και -αναπληρωτή αυτού, τον ■ 
Ιωάννη Κατσούλο, υπάλληλο της πιο πάνω Δ/νσης, του κλά- ·· 
δου ΠΕΙ γεωπονικού με βαθμό Α', σε αντικατάσταση του 
Γεωργ. Δασκαλάκη και του Ηλία Εμμανουηλίδη αντίστοι- 

χ χ · 

β) Παναγιώτη Φρέσκο, υπάλληλο της Δ/νσης Αναπα¬ 
ραγωγής Φυτούν και Λιπασμάτινν, του κλάδου ΠΕΙ γεω¬ 
πονικού με βαθμό-Α', τακτικό "μέλος και αναπληρωτή, αυ-.. 
τού,"την Διαμάντω Μ αν ωλάκόυ , ν υπάλληλο της ίδιας - Δ/νσης 1 


και του ίδιου κλάδου με βαθμό Β', σε αντικατάσταση του 
Ιωάννη Κατσούλου. 

2. Η θητεία των πιο πάνω είναι αυτή που ορίζεται στην 
παραγρ. 7 της τροποποιούμενης, με την παρούσα, απόφα¬ 
σης. 

3. Κατά τα λοιπά ισχύει η τροποποιούμενη απόφαση. 

4. Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα με τις διατάξεις της παρ. 2 του άρ¬ 
θρου 10 του Ν. 1232/1982, σε συνδυασμό με τις διατάξεις 
του άρθρου 5 του Ν. 1288/1982. 

Αθήνα, 14 Ιουλίου 1986 

Ο ΥΦΥΠΟΥΡΓΟΣ 

ΔΙΙΜΗΤΡΗΣ ΠΙΤΣΙΩΡΗΣ 


Α',ρι·». 101310/2545 (3) 


Τροποποίηση ορίων μονίμων καταφυγίων θηραμάτων στην 
περιοχή Αλιστράτη Σερρών. 

Ο ΥΦΥΠΟΥΡΓΟΣ ΓΕΩΡΓΙΑΣ 
Έχοντας υπόψη : 

1. Τις διατάξεις των άρθρων 253 και 254 παρ. 1, 2,3 του 
Ν.Δ.86/1969, καθώς έχουν αντικατασταθεί με τα άρθρα 3 
και 4 παρ. 5, 6, 7, 8 του Ν. 177/1975 «περί αντικατάστα¬ 
σης και συμπλήρωσης διατάξεων του Ν.Δ.86/69 «περί Δα¬ 
σικού Κώδικα». 

2. Την αριθ. 344172/7.5.86 (Φ.Ε.Κ. 318/Β/9.5.1986) 
κοινή απόφαση του Πρωθυπουργού και Υπουργού Γεωργίας, 
περί ανάθεσης αρμοδιοτήτοον του Υπουργού Γεωργίας στους 
Υφυπουργού: Γεωργίας. 

3. Την αριθ. 221021/3622/9.7.77 (ΦΕΚ 759/Β/9.8. 
1977) απόφασή μας, με την οποία ιδρύθηκε μόνιμο καταφύ¬ 
γιο θηραμάτων στις θέσεις Γέφυρα, Σιστάκη, Στράντζα 
κ.λ.π. περιοχής Αλιστράτη:. 

4. Την αριθ. 158543/2864/25.5.81 (ΦΕΚ 405/Β/9.8. 
1981) απόφασή μας, με την οποία τροποποιήθηκαν τα όρια 
του ανωτέρω καταφυγίου και μειώθηκε η έκτασή του απο 
21.880 σε 20.630 στρέμματα. 

5. Την αοιθ. 170923/14.10.83 απόφασή μας, με την οποία 
ιδρύθηκε μόνιμο καταφύγιο θηραμάτων στις θέσεις Πετρωτό 
Φαράγγι, Αλμύρας, Ραμνιστάς, Φρειδερίκων Μαντριά πε¬ 
ριοχής Αλιστράτης, σε έκταση 12.000 στρέμματα. 

6. Τα αριθ. 2104/14.6.84, 1693/3.6.86 και 1899/20.6. 
1986 έγγραφα του Δασαρχείου Σερροίν, περί τροποποίησης - 
ενοποίησης των ορίων των δυο ανωτέρω καταφυγίων γιατί 
τα όρια αυτών εφάπτονται και να τεθούν έξω από τα όρια 
οι γεωργικές καλλιέργειες, αποφασίζουμε : 

Τροποποιούμε - ενοποιούμε, τα δύο (2) καταφύγια θη¬ 
ραμάτων, στις θέσεις Γέφυρα Σιστάκη, Στράντζα, Αυλάκι,. 
Βαμμένη Κορυφή, Καταφύγιο, Γαλάζια Νερά, Πετρωτό 
Φαράγγι, Αλμύρας, Ραμνιστάς, Φρειδερίκων Μαντριά πε- . 
ριοχής Αλιστράτης έκτασης 20630 και 12.000 στρεμμάτων 
αντίστοιχα, σε ένα καταφύγιο με τηνΌνομασία Καταφύγιο 
θηραμάτων «Αλιστράτης Πετρωτού» έκτασης 22.000 στρεμ¬ 
μάτων με τα εξής όρια : Αρχίζουν από 56ο χιλ. του δρόμου 
Σερρών - Δράμας, ακολουθούν τον χαλικόστρωτο δρόμο που 
είναι παράλληλος με την 1η Διώρυγα προς τα εξωχώματα, 
μέχρι να συναντήσουν το δρόμο Νεοχωρίου. Συνέχεια στρί¬ 
βουν δεξιά και ακολουθούν το δρόμο προς αντλιοστάσιο «Τυ¬ 
φλό πηγάδι» μέχρι να συναντήσουν τα χαλικόστρωτο δρό~· 
μο Αλιστράτης Σπηλαίου, τον οποίο κόβουν κάθετα-και 
ακαλουθούν το χωματόδρομο προς Ρόμνισκα στρίβουν αρι- 
αριστερά μέχρι να συναντήσουν τη βρύση Μεγάλο Παπιέρ, 
ακολουθούν το ρέμμα μεγάλο Παπιέρ προς τα κάτω μέχρ ι 
το χωματόδρομο που περνάει από το αμπέλι Αδάμη και συ¬ 
νεχίζουν μέχρι τη χωματένια γέφυρα σιδηροδρομικής γραμ¬ 
μής, ακολουθούν: στη συνέχεια τον ποταμό Αγγίτη αντιθέ- 
τως με την ροή του και αφού περάσουν τα.γαλάζια νερά,/. 

μέχρι να συναντήσουν το δρόμο Σερρών - Δράμας στη γέ¬ 
φυρα Σιστάκη. Συνεχίζουν αριστερά ακολουθώντας το δρό¬ 
μο Δράμας προς Σέρρες μέχρι το 56ο χιλιόμετρο όπου και 
άρχισαν. 

Κατά τα λοιπά ισχύουν οι αοιθ. 221021/3622/9.7.1977 
και 170923/14.10.83 αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 3 Ν. 177/75 ΦΕΚ 205/Α/75) και θα 
ισχύει από το Κυνηγετικό έτος 1987-88. 

Αθήνα, ΊΟ Ιουλίου 1986 

Ο ΥΦΥΠΟΥΡΓΟΣ 

ΑΧΙΛΛΕΑΣ ΚΟΛΙΟΥΣΗΣ 


Α?ώ>. 1/Μ687/2586 (4) 


Τροποποίηση ορίων μονίμου καταφυγίου θηραμάτων στην 

περιοχή Πολυμύλου Αυγής και Ιμέρων Ν. Κοζάνής. 

Ο ΥΦΤΠΟΓΡΓΟΣ ΓΕΩΡΓΙΑΣ 
Έχοντας υπόψη : 

1. Τις διατάξεις των άρθρων 253 και 254 παρ. 1, 2, 3 
του Ν.Δ.86/1969, καθώς έχουν αντικατασταθεί με τα άρ¬ 
θρα 3 και 4 παρ. 5, 6, 7, 8 του Ν. 177/1975 «περί αντικα¬ 
τάστασης και συμπλήρωσης διατάξεοον του Ν.Δ.86/69 «περί 
Δασικού Κώδικα». 

2. Την αριθ. 344172/7.5.86 (ΦΕΚ 318/Β/9.5.1986) 
κοινή απόφαση του Πρωθυπουργού και Υπουργού Γεωργίας, 
περί ανάθεσης των αρμοδιοτήτων του Υ’πουργού Γεωργίας 
στους Υφυπουργούς Γεωργίας. 

3. Την αριθ. 172891/2708/21.6.80 (ΦΕΚ 594/Β/1.7. 
1980) απόφασή μας, με την οποία ιδρύθηκε μόνιμο καταφύ¬ 
γιο θηραμάτων στην περιοχή Πολυμύλου, Αυγής και Ιμέ¬ 
ρων Ν. Κοζάνης. 

4. Την αριθ. 160446/6.7.82 (ΦΕΚ 706/Β/24.9.82) από¬ 
φασή μας, με την οποία τροποποιήθηκαν τα όρια του ανω¬ 
τέρω καταφυγίου θηραμάτων. 

5. Το αριθ. Δ.2028/25.6.86 έγγραφο του Δασαρχείου 
Κοζάνης, περί τροποποίησης των ορίιυν του καταφυγίου ώστε 
να τεθούν έξω από τα όρια οι γεωργικές καλλιέργειες, 
αποφασίζουμε : 

Τροποποιούμε τα όρια του μονίμου καταφυγίου θηραμά¬ 
των στις θέσεις Ντερμέ, Μπουρνού, Καψάλη, Κελάλι, Ζού- 
μπουρνο, Μεσαλίκι, Αμπέλια, Παλιάμπελα, Γιασκάμη, ύ- 
ψοψα Ατάλας κ.λ.π. περιοχής Πολυμύλου, Αυγής, και Ι¬ 
μέρων, Ν. Κοζάνης, το οποίο ιδρύθηκε με τον αριθ. 172891/ 
2708/21.6.80 απόφασή μας και τροποποιήθηκαν τα όρια 
του με την αριθ. 160446/6.7.1982 όμοια μας, μειώνοντας 
την έκτασή του από 40.000 σε 37.000 στρέμματα, της ο¬ 
ποίας έκτασης τα όρια έχουν ως εξής : Αρχίζουν από το 
χωριό Πολύμυλο όπου και ο Εθνικός δρόμος Κοζάνης - Βέ¬ 
ροιας, ακολουθεί αυτό μέχρι τη θέση «Γέφυρα Αοχία» όπου 
και το όριο των Νομών Κοζάνης - Ημαθίας - συνέχεια ακο¬ 
λουθούν το μεγάλο και Βαθύ ρέμμα «Ιίατρανίτσας» που κα¬ 
ταλήγει στον ποταμό Αλιάκμονα, ακολουθούν ΝΔ την κοίτη 
του ποταμού Αλιάκμονα- προς θέση- Κόκκινη Πέτρα, στη 
συνέχεια μέχρι να συναντήσει τον ασφαλτοστρωμένο δρόμο' 
Φράγματος - Ιμέρων μέχρι τη διασταύρωση Ίμερα - Αυγή, 
από κει ακολουθούν το στρατιωτικό δρόμο μέχρι τη θέση 
πηγάδι και από κει ακολουθούν ρέμμα(όρια καλλιεργουμέ- 
νων αγρών Αυγής) μέχρι συνάντησης στρατιωτικού δρόμου 
Αυγής-Πολυμύλου τον οποίο ακολουθούν μέχρι τη θέση «Ι¬ 
σιώματα».-όπου ακολουθούν; όρια καλλιεργουμένων αγρών , 
(συνεχόμενοι αγροί. Μελλίδη Αλέξανδρου,--Παύλου Κερογλί* - 
δη κ.λ.π.) 'ακολουθούν το στρατιωτικό δρόμο Αυγής Πολυ¬ 
μύλου μέχρι αγρό του Παναγιώτη Σεριάδη, του οποίου τα 
όρια ακολουθεί - συνεχίζει ομοίως όρια αγρών Κων/νου, Καλ- 
λιανίδη, Κων/νου Ταΐγανίδη, Δημ. Κερογλίδη, Σάββα - 
Παρθενόπουλου, Παναγιώτου Σεριάδη και συνέχεια ακο¬ 
λουθούν τον. αγροτικό δρόμο .Νεκροταφείου Καραοσμάν -·. 
Καλύβια Χρ, -Χαρέλλκ και από-κει ακολουθούν ράχη μέχρι- 


τη συνάντηση του δρόμου Πολυμύλου - Μάνδρας, τον οποίο 
ακολουθούν μέχρι τον Πολύμυλο απ’ όπου και άρχισαν. 

Κατά τα λοιπά ισχύει η αριθ. 172891/2708/21.6.80 από¬ 
φασή μας, καθώς τροποποιήθηκε και συμπληρώθηκε με την 
αριθ. 160446/6.7.1982 ομοία μας. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 3 Ν. 177/75) και θα ισχύει από -.ο 
Κυνηγετικό έτος 1987-88. 

Αθήνα, 10 Ιουλίου 1986 

Ο ΥΦΥΠΟΥΡΓΟΣ 

ΑΧΙΛΛΕΑΣ ΚΟΛΙΟΥΣΗΣ 


ΑριΑ 164»2 (5) 


Καθορισμός αποδοχών των χειριστών α/φ και των μετεω¬ 
ρολόγων. που απασχολούνται με σχέση εργασίας ιδιωτι¬ 
κού δικαίου στον ΟΓΑ για την κάλυψη πρόσκαιρων ανα¬ 
γκών του αντιχαλαζικού προγράμματος. 

ΟΙ ΥΦΥΠΟΥ ΡΓΟΙ 
ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντες υπόψη : 

1. Τις διατάξεις : α) του άρθρου 5 παρ. 1 σε συνδυασμό 
με τις διατάξεις του άρθρου 9 παρ. 1 του Ν.Δ.1198/72 «περί 
του τρόπου ρυθμίσεως των όρων αμοιβής και εργασίας του 
επί σχέσει εργασίας ιδιωτικού δικαίου προσωπικού του Δη¬ 
μοσίου των ΝΠΔΔ και ΟΥΆ και τροποποιήσεως διατάξεων 
της περί συλλογικών συμβάσεων εργασίας εργατικής νομο¬ 
θεσίας (ΦΕΚ 109/Α/1972). 

β) Του άρθρου 40 Ν. 849/76 (ΦΕΚ 232/Α/78). 

2. Σχετική πρόταση που μας διατυπώθηκε με το αριθ. 
ΦΕπιλ /2758/28.4.86 έγγραφο του Υπουργείου Υ’γείας Πρό¬ 
νοιας και Κοινωνικών Ασφαλίσεων. 

3. Την από 27.5.86 γνωμοδότηση του κατά το άρθρο 6 
παρ. 1 του Ν.Δ.1198/72 Τμήματος Αμοιβής και Όρων Εργα¬ 
σίας εργαζομένων στο Δημόσιο Τομέα ΑνοΣτάτου Συμβου¬ 
λίου Εργασίας, την οποία δεχόμαστε. 

4. Το γεγονός ότι υπάρχει αδυναμία υπογραφής ειδικής 
συλλογικής συμβάσεως εργασίας για το προσωπικό που 
αφορά η απόφαση αυτή. 

5. Την αριθ. 5442/16.5.86 απόφαση του Πρωθυπουργού 
και Υπουργού Οικονομικών περί αναθέσεως αρμοδιοτήτων 
στον ϊ'φυπουργό των Οικονομικού ν Δ. Γεωργακόπουλο (ΦΕΚ 

343/τ. Β719.5.86). 

6. Την αριθ. 94113/15.5.86 απόφαση του Πρωθυπουργού 
και Υπουργού Εργασίας για μεταβίβαση αρμοδιοτήτων στον 
Υφυπ. Εργασίας (ΦΕΚ 322/Β/15.5.86), αποφασίζουμε : 

1. Καθορίζουμε τις αποδοχές των χειριστών α/φ και των 
μετεωρολόγων που απασχολούνται με σχέση εργασίας ιδιω¬ 
τικού δικαίου στον Οργανισμό Γεωργικών Ασφαλίσεων 
(ΟΓΑ) για την κάλυψη πρόσκαιρων αναγκών του αντιχα- 
λαζικού προγράμματος ως ακολούθως : 

Α. Χειριστές α/φ κάτοχοι πτυχίου επαγγελματία χειρι¬ 
στή β' τάξεως τουλάχιστον, με ικανότητα στην πτήση πολυ- 
κινητηρίων α/φ και ειδικότητα πτήσεως με όργανα (ΙΡΚ). 

1) Βασικός μισθός 35.000. 

2) Ο παραπάνω βασικός μισθός προσαυξάνεται με τα 
εξής επιδόματα : α) Τριετιών : 10 % για κάθε 3ετία υπη¬ 
ρεσίας στον κλάδο των χειριστών και μέχρι πέντε (5) τριε¬ 
τιών. 

Σαν προϋπηρεσία νοείται κάθε υπηρεσία σ’ οποιονδήποτε 
εργοδότη, φυσικό ή νομικό πρόσωπο δημοσίου ή ιδιωτικού 
δικαίου σε εργασίες πτητικές, όμοιες ή συναφείς ή παρεμφε¬ 
ρείς προς αυτή που εκτελείται. Αφαιρείται όμως ο χρόνος 
για τον οποίο τυχόν χορηγήθηκε σύνταξη. Η προϋπηρεσία 
αποδεικνύεται με πιστοποιητικά- θεωρημένα από την Υπη¬ 
ρεσία Πολιτικής Αεροπορίας ή την Πολεμική Αεροπορία- 

και το επίδομα χορηγείται από της υποβολής του σχετικού 
πιστοποιητικού στον εργοδότη. 

β) Οικογενειακών βαρών 10 % για την σύζυγο, ανεξάρ¬ 
τητα αν αυτή εργάζεται ή συνταξιοδοτείται και 5 % για κάθε 
παιδί και μέχρι 3 παιδιά κατ’ ανώτατο όριο. 

γ) Επικίνδυνης εργασίας 20 %. 

δ) Δυσμενών όρων διαβιώσεως και ανθυγιεινής εργασίας 
ποσοστό 35 %. 

ε) Πτυχίου (πτήσεων) ποοοστό 20 %. 

3. -Στους πιο πάνω εργαζόμενους χορηγείται από την 
ημερομηνία ισχύος της απόφασης αυτής διορθωτικό ποσό 
ανάλογα με το ύψος των αποδοχών τους την ίδια ημερομηνία, 
που αποτελούνται από το βασικό μισθό, προσαυξημένο με 
το επίδομα 3ετιών και πτυχίου ως ακολούθως : 

α) Για σύνολο αποδοχών απή δρχ. 35.000 μέχρι 40.000 
δρχ. δρχ. 3.000, από 40.001 μέχρι 45.000 δρχ. 2.500, από 
δρχ. 45.001 μέχρι 50.000 δρχ. 2.000 και στους μισθωτούς 
με αποδοχές άνω των 50.000 δρχ. δεν χορηγείται διορθωτικό 
ποσό. 

β) Για εργαζόμενους με αποδοχές από 35.000 μέχρι 

35.500 δρχ. από 40.000 μέχρι 40.500 δρχ. από 45.000 μέχρι 

45.500 δρχ. και από 50.000 μέχρι 50.500 δρχ. χορηγείται 
διορθωτικό ποσό τόσο ώστε μαζί με αυτό οι αποδοχές τους 
να φθάνουν το ποσό των 38. 500 δρχ., 43.000 δρχ., 47.500 
δρχ. και 52.000 δρχ. αντίστοιχα. 

4) Καθιερώνεται η αρχή της Αυτόματης Τιμαριθμικής 
Αναπροσαρμογής (ΑΤΑ) των απαδοχών των εργαζομένου 
της υποπαρ. Α της παραγρ. 1 της απόφασης αυτής, η 
οποία ορίζεται σύμφωνα με το ποσοστό μεταβολής του 
δείκτη τιμών καταναλωτή (που έχει καθοριστεί μέχρι 
σήμερα) και που θα καθορίζεται κάθε φορά με κοινή από¬ 
φαση των Υπουργών Εθνικής Οικονομίας και Οικονομικοί, 
έπειτα από γνούμη Ειδικής Επιτροπής και σύμφοονα με 
το Ν. 1584/1986. 

5) Κατά την πρώτη εφαρμογή της προηγούμενης πα¬ 
ραγράφου, η οποία θα αρχίσει αυτόματα για τους ανωτέρω 
εργαζόμενους την επομένη της ισχύος της απόφασης αυτής 
θα ληφθούν υπόψη οι αποδοχές, όποος καθορίζονται παρα¬ 
πάνω, ήτοι ο βασικός μισθός, το διορθωτικό ποσό, το επί¬ 
δομα οικογενειακών βαρών, το επίδομα τριετιών και το 
επίδομα πτυχίου που δικαιούνται κατά την ημερομηνία 
ισχύος της απόφασης αυτής και θα υπολογισθούν ανα¬ 
λογικά τα ποσοστά μεταβολής του δείκτη τιμούν κατα¬ 
ναλωτή που χορηγήθηκαν από 1.5.82 μέχρι την ημερομηνία 
ισχύος της απόφασης αυτής, σύμφωνα με τις αριθ. 9019/ 
295/25.1.82, 8418/231/25.1.84 αποφάσεις του Υπουργού 
Οικονομικών και τον αριθ. 1584/86 κυρωτικό νόμο της 
από 18.10.1985 Πράξης Νομοθετικού Περιεχομένου (ΦΕΚ 
16/Α/25.2.86). 

6) Για την εφαρμογή της παρ. ό της απόφασης αυτής 
τα επόμενα τετράμηνα θα λαμβάνονται υπόψη οι αποδοχές 
της προηγουμένης παραγράφου μαζί με το ποσό της ΑΤΑ 
όπως θα διαμορφώνονται την τελευταία ημέρα του προη - 
γούμενου τετραμήνου. 

7) Εάν ο εργαζόμενος παίρνει αποδοχές από δύο ή 
περισσότερες θέσεις (διπλοθεσίτης ή πολυθεσίτης) θα 
πάρει διορθωτικό και ΑΤΑ, αν δικαιούται, από την κύρια 
θέση του. 

Ως απαδοχές για τον υπολογισμό του διορθωτικού και 
της ΑΤΑ στην περίπτωση αυτή θα παίρνεται υπόψη το 
σύνολο των ανωτέρω αποδοχών, που συγκεντρώνει από 
τις δύο ή περισσότερες θέσεις. Για τον σκοπό αυτό θα 
προσκόμιση στον εκκαθαριστή των αποδοχών της κύριας 
θέσης του βεβαίωση για το ύψος των αποδοχών που παίρ¬ 
νει από την άλλη ή τις άλλες θέσεις, τις οποίες θέσεις και 
θα δηλώνει με υπεύθυνη δήλουση του Ν.Δ. 105/1969. 
Το ίδιο ισχύει εάν παίρνει και σύνταξη είτε αϊτό το Δημό¬ 
σιο είτε από οτΓΟίαδήποτε άλλη πηγή. 

8) Σε περίπτωση μεταβολής των αποδοχούν της παρ. (3) 
και (5) της απόφασης αυτής από οποιαδήπ,τε αιτία θα 


γίνεται νέος προσδιορισμός., του διορθωτικού ποσού και 
του ποσού της ΑΤΑ και από την χρονολογία που επέρ¬ 
χεται η μεταβολή. 

9) Το ανωτέρι» κατά περίπτωση διορθωτικό ποσό καθώς 
και το ποσό που προκύπτει από την ΑΤΑ δεν προσαυξάνει 
το βασικό μηνιαίο μισθό. 

10) Το ανωτέρω διορθωτικό ποσό όπους και το ποσό 
που θα προκύπτει από την εφαρμογή της Αυτόματης 
Τιμαριθμικής Αναπροσαρμογής (ΑΤΑ) των αποδοχών 
προστίθεται στο σύνολο των αποδοχών επί των οποίων 
υπολογίζονται οι νόμιμες προσαυξήσεις. 

Β. Πτυχιούχοι Μαθηματικού ή Φυσικού Τμήματος Πα¬ 
νεπιστημίου ημεδαπής ή αλλοδαπής, κάτοχοι ή μη μετα¬ 
πτυχιακού τίτλου εξειδικευσης στη μετεωρολογία Πανε¬ 
πιστημίων ημεδαπής ή αλλοδαπής. 

Οι αποδοχές των παραπάνω εργαζομένουν καθορίζονται 
ίσες με αυτές που προβλέπονται για τις κατηγορίες της 
παραγράφου 1 υποπαραγράφου α. εδαφ. 1 της αριθ. 12363/80 
κοινής Υπουργικής Απόφασης (ΦΕΚ 568/Β/25.6.80), 
όπους συμπληρώθηκε μ.εταγενέστερα με τις αριθ. 10393/81 
(ΦΕΚ 96/Β/81), 11470/82 (ΦΕΚ 66/Β/82), 13382/82 
(ΦΕΚ 160/Β/82), 13639/84 (ΦΕΚ 263/Β/27.4.84) όμοιες 
αποφάσεις. 

2. Η ισχύς της απόφασης αυτής αρχίζει από την ημε¬ 
ρομηνία πρόσληψης των εργαζομένων. 

Η απόφαση αυτή να δημοσιευθεί στην Εφημερίδα της 
Κυβερνήσεως σύμφωνα μί το άρθρο 5 του Ν.Δ. 1198/72. 

Αθήνα, 30 Ιουνίου 1986. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΧΙΛ2 

ΔΗΜ. ΓΕΩΡΓΑΚΟΠΟΥΛΟΣ ΚΩΣΤΑΣ ΠΑΠΑΝΑΓΙΩΤΟΥ 


Αοιθ. 14081 (6) 


,Εγκριση προσωρινής πρόσληψης προσωπικού στο Μαι¬ 
ευτήριο «Αλεξάνδρα». 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη : 

1. Τις διατάξεις : 

κ α) Του άρθρου 1 του Ν. 3200/55 περί διοικητικής απο- 
κεντρώσεως και τις του άρθρου μόνου του από 28.6.55 
Β. Δ/τος. 

β) Των άρθρων 1, 2 παρ. 1 και του Ν.Δ/τος 532 ο 
περί συμπληρούσεως των διατάξεων περί διοικητικής 
Αποκεντρώσεως του υπ’ αριθμ. 707/70 Β.Δ/τος και του 
υπ’ αριθμ. 197/72 Β.Δ/τος. 

γ) Του άρθρου 5 (παρ. 1) του Ν.Δ. 1147/72 περί 
Διοικήσεως της Μείζονος Πρωτευούσης και του υπ’ αριθμ. 
804/72 Β.Δ/τος. 

δ) Τις διατάξεις του Ν. 993/79 Κεφ. Β'. 

2. Την υπ’ αριθμ. 12843/8.7.82 Κοινή Απόφαση του 
Νομάρχη Αττικής και του Νομάρχη Διαμερίσματος Α¬ 
θηνών περί μεταβιβάσεως αρμοδιοτήτων στο Διευθυντή 
του Διαμερίσματος και Προϊσταμένους Υπηρεσιών αυτού. 

3. Το έγγραφο 9975/85 του Μαιευτηρίου «Αλεξάνδρα». 

4. Τις απρόβλεπτες και επείγουσες λειτουργικές ανά¬ 
γκες του Μαιευτηρίου «Αλεξάνδρα». 

5. Το γεγονός ότι οι συγκεκριμένες ανάγκες δεν μπορούν 
να καλυφθούν από το υφιστάμενο μόνιμο ή με σχέση εργα¬ 
σίας Ιδιωτικού Δικαίου προσωπικού του Νοσοκομείου ή με 
απόσπαση προσωπικού από άλλες Υπηρεσίες, αποφασίζουμε: 

Εγκρίνουμε την προσωρινή πρόσληψη οκτώ (8) Μαιών 
στο Μαιευτήριο «Αλεξάνδρα» σύμφωνα με την απόφαση 
22/10.6.86 του Διοικητικού Συμβουλίου και τις διατάξε’ς 
του Ν. 99.3/79 Κεφ. Β και για χρονικό διάστημα 8 μηνών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Α#ήνα, 9 Ιουλίου 1986 
Ο Νομάρχης 

Θ. ΒΓΕΝΟΠΟΤΛΟΣ 


Αρι-9. 14286 ( 7) 


Έγκριση προσωρινής πρόσληψης προσωπικού στο Γενικό 
Λαϊκό Νοσοκομείο Αθηνών. 

Ο .ΝΟΜΑΡΧΗΣ ΑΘΗΝΩΝ 
' Εχοντας υπόψη : 

1. Τις διατάξεις : 

α) Του άρθρου 1 του Ν. 3200/55 περί διοικητικής απο- 
κεντρώσεως και τις του άρθρου μόνου του από 28.6.55 
Β.Δ/τος. 

β) Των άρθρων 1, 2 παρ. 1 και του Ν.Δ/τος 532/70 
περί συμπληρώσεως των διατάξεων περί διοικητικής 
Αποκεντρώσεως του υπ’ αριθμ. 707/70 Β.Δ/τος και του 
υπ’ αριθμ. 197/72 Β.Δ/τος. 

γ) Του άρθρου 5 (παρ. 1) του Ν.Δ. 1147/72 περί 
Διοικήσεως της Μείζονος Πρωτευούσης και του υπ’ αρ. 
804/72 Β.Δ/τος. 


δ) Τις διατάξεις του Ν. 993/79 Κεφ.· Β'. 

2. Την υπ’ αριθμ. 12843/8.7.82 Κοινή Απόφαση του 
Νομάρχη Αττικής και του Νομάρχη Διαμερίσματος Α¬ 
θηνών περί μεταβιβάσεως αρμοδιοτήτων στο Διευθυντή 
του Διαμερίσματος και Προϊσταμένους Υπηρεσιών αυτού. 

3. Το έγγραφο 6383/1986 του Γενικού Λαϊκού Αθηνών 

4. Τις απρόβλεπτες και επείγουσες λειτουργικές ανά¬ 
γκες του Γενικού Λαϊκού Αθηνών. 

5. Το γεγονός ότι οι συγκεκριμένες ανάγκες δεν μπορούν 
να καλυφθούν από το υφιστάμενο μόνιμο ή με σχέση εργα¬ 
σίας Ιδιωτικού Δικαίου προσωπικού του Νοσοκομείου ή με 
απόσπαση προσωπικού από άλλες Υπηρεσίες, αποφασίζουμε: 

Εγκρίνουμε την προσωρινή πρόσληψη τριάκοντα πέντε (35) 
Νοσηλευτριών ή Νοσηλευτών, Επισκεπτριών ή διπλωμα¬ 
τούχων αδελφών στο Γενικό Λαϊκό Νοσοκομείο Αθηνών 
σύμφωνα με την απόφαση 13/26.3.86 του Δ/κού Συμβουλίου 
και τις διατάξεις του Ν. 993/79 Κεφ. Β και για χρονικό 
διάστημα 8 μηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 1986. 

Ο Νομάρχης 
Θ. ΒΓΕΝΟΠΟΥΛΟΣ 


4Π· Τ· ΙΜΙΙΚ9 ΤΤϋϊΡΡΪΦΪΙΟ 



